open-index/open-wikipedia-markdown huggingface dataset:
Ιωάννης Παρλιάρης

Ο **Ιωάννης Παρλιάρης** (1883-1931) ήταν Έλληνας Μακεδονομάχος οπλαρχηγός από το Λούκοβο (νυν Ταξιάρχης) Χαλκιδικής.

## Βιογραφικά στοιχεία
Ο Ιωάννης Παρλιάρης του Δημητρίου γεννήθηκε το 1883 στο Λούκοβο (Ταξιάρχη) Χαλκιδικής. Εντάχθηκε στα ένοπλα αντάρτικα σώματα κατά τη διάρκεια του Μακεδονικού Αγώνα προκειμένου να αγωνιστεί για την προστασία των ελληνικών πληθυσμών από τις βουλγαρικές επιθέσεις και τις οθωμανικές αυθαιρεσίες, αλλά και για την απελευθέρωση της ιδιαίτερης πατρίδας του.

Συνεργάστηκε αρχικά με το σώμα του Γ. Τσόντου (καπετάν Βάρδα). Στη συνέχεια συγκρότησε δική του ένοπλη ομάδα αποτελούμενη από 12 άνδρες, της οποίας τέθηκε επικεφαλής και έδρασε στην περιοχή του Παγγαίου. Στο Παγγαίο εξόντωσε έπειτα από πολύνεκρη μάχη τον κομιτατζή Αθανάς που δραστηριοποιείτο στην περιοχή. Στη συνέχεια επέστρεψε στη Χαλκιδική και έδρασε κατά τουρκαλβανικών συμμοριών.

Μάλιστα, στον Άγιο Πρόδρομο συμμετείχε σε επιχείρηση που είχε ως αποτέλεσμα την εξουδετέρωση ένοπλης ομάδας Αλβανών.

Τον Οκτώβριο του 1912 επισκέφτηκε τον καϊμακάμη Πολυγύρου μετά από συμβουλή του Μητροπολίτη Κασσανδρείας Ειρηναίου, και τον διαβεβαίωσε με μεγάλη επιτηδειότητα και πειστικότητα, ότι έξω από τον Πολύγυρο και στα δάση του Χολομώντα, έχουν συγκεντρωθεί μεγάλες δυνάμεις Ελλήνων ανταρτών, έτοιμες να επιτεθούν. Του μετέφερε μάλιστα και υποτιθέμενη συμβουλή του Μητροπολίτη Κασσανδρείας να αποχωρήσει στη Θεσσαλονίκη. Ο καϊμακάμης Πολυγύρου τρομοκρατημένος, διέταξε αμέσως την αποχώρηση της οθωμανικής φρουράς και του στρατού στη Θεσσαλονίκη και με αυτόν τον τρόπο, απελευθερώθηκε αναίμακτα η Χαλκιδική στις 12 Οκτωβρίου του 1912.

Αργότερα, έλαβε μέρος στους βαλκανικούς πολέμους. Μάλιστα, στην πολιορκία των Ιωαννίνων συμμετείχε στο τάγμα του I. Βελισσαρίου. Επίσης έλαβε μέρος στον А' Παγκόσμιο Πόλεμο και στη Μικρασιατική Εκστρατεία.

Απεβίωσε στις 6 Αυγούστου του 1931 έπειτα από νοσηλεία στη Θεσσαλονίκη. Από τον γάμο του απέκτησε τέσσερα παιδιά.

## Παραπομπές


Κατηγορία:Μακεδονομάχοι
Κατηγορία:Έλληνες οπλίτες
Βουλευτικές εκλογές στην Ισημερινή Γουινέα 2008

Οι **βουλευτικές εκλογές στην [[Ισημερινή Γουινέα]] διεξήχθησαν στις 4 Μαΐου 2008**. Στις 29 Φεβρουαρίου του 2008 ο πρόεδρος Τεοδόρο Ομπιάνγκ Νγκέμα Μπασόνγκο διέλυσε το Κοινοβούλιο και προκήρυξε βουλευτικές εκλογές για τις 4 Μαΐου, υπογράφοντας διάταγμα. Στο ίδιο διάταγμα ορίστηκαν και προεδρικές εκλογές για το έτος 2010.. Στις βουλευτικές εκλογές του 2008, το Δημοκρατικό Κόμμα Ισημερινής Γουινέας, του Ομπιάνγκ κέρδισε απόλυτη πλειοψηφία εξασφαλίζοντας 99 επί συνόλου 100 εδρών..
## Αποτελέσματα

## Παραπομπές


2008
Ισημερινη Γουινεα
Χόνβεντ Βουδαπέστης

Η **Χόνβεντ Βουδαπέστης** (ουγγρικά: *Budapest Honvéd*) είναι ένας ούγγρικος σύλλογος από τη Βουδαπέστη, γνωστός για το ποδοσφαιρικό του τμήμα. *Χόνβεντ* σημαίνει Εθνική Άμυνα. Αρχικά είχε ιδρυθεί σαν *Kispest AC* και έγινε *Kispest FC* το 1926 πριν πάρει το σημερινό της όνομα το 1944. Χρυσή εποχή της ομάδας ήταν τη δεκαετία του 1950 όταν μετονομάστηκε σε *Budapest Honvéd SE* και έγινε η ομάδα του ουγγρικού στρατού. Κορυφαίοι ποδοσφαιριστές εκείνης της περιόδου ήταν οι Φέρεντς Πούσκας, Σάντορ Κότσις, Γιόζεφ Μπόζικ και Ζόλταν Τσίμπορ, οι οποίοι αποτέλεσαν τον πυρήνα της θρυλικής Εθνικής Ουγγαρίας. Η Χόνβεντ κέρδισε 4 πρωταθλήματα τη δεκαετία εκείνη. Τη δεκαετία του 1980 και αρχές της δεκαετίας του 1990 κέρδισε ακόμα 8 πρωταθλήματα. Η ομάδα μετονομάστηκε το 1991 σε *Kispest Honvéd FC* και υιοθέτησε το σημερινό της όνομα το 2003.

## Τίτλοι

***[[Πρωτάθλημα ποδοσφαίρου Ουγγαρίας]]: 14**
**1949–50, 1950, 1952, 1954, 1955, 1980, 1984, 1985, 1986, 1988, 1989, 1991, 1993, 2017
***[[Κύπελλο Ουγγαρίας (ποδόσφαιρο ανδρών)|Κύπελλο Ουγγαρίας]]: 8**
**1926, 1964, 1985, 1989, 1996, 2007, 2009, 2020
***[[Μιτρόπα Καπ]]: 1**
**1959
***[[Trofeo Ciudad de Vigo]]: 1**
**1974

## Ευρωπαϊκή πορεία

## Παραπομπές


## Εξωτερικοί σύνδεσμοι

*Επίσημη ιστοσελίδα
*''Puskás on Puskás'' Rogan Taylor and Klara Jamrich (1998)
* Mitropa Cup 1959

Κατηγορία:Χόνβεντ Βουδαπέστης
Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Ουγγαρίας
Τσέπελ ΣΚ

Η **Τσέπελ ΣΚ** είναι ούγγρικος αθλητικός σύλλογος από τη Βουδαπέστη. Η ομάδα ιδρύθηκε το 1912 ως *Csepeli Torna Klub* («γυμναστικός σύλλογος»). Είναι ένας από τους πιο πετυχημένους ουγγρικούς αθλητικούς συλλόγους σε ολυμπιακά μετάλλια και βαθμούς.

Ο σύλλογος διαθέτει επίσης τμήματα στα εξής αθλήματα: Ποδόσφαιρο, πετοσφαίριση, πάλη, ποδηλασία, χειροσφαίριση και πυγμαχία.

## Ποδόσφαιρο
Έχει κερδίσει 4 φορές το Πρωτάθλημα ποδοσφαίρου Ουγγαρίας (1941/42, 1942/43, 1947/48 και 1958/59). Το ποδοσφαιρικό τμήμα διαλύθηκε την περίοδο 2001/02. Η ομάδα τότε αγωνιζόταν στη δεύτερη κατηγορία. Έδρα της ομάδας ήταν το *Béke téri*, χωρητικότητας 14000 θέσεων. Μέχρι τη διαβάθμιστη της το 1996/97, η ομάδα είχε αγωνιστεί 51 περιόδους στην πρώτη κατηγορία.

Απο αυτη την ομαδα ξεκινησε την καριερα του και ο ελληνας διεθνης και ποδοσφαιριστης του Ολυμπιακου Νικος Γιουτσος.

### Κύπελλο πρωταθλητριών

Κατηγορία:Αθλητικοί σύλλογοι Ουγγαρίας
Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1912
Κατηγορία:Τσέπελ ΣΚ
Σόπρονι ΒΣΕ

Η **Σόπρονι ΒΣΕ** είναι μια ουγγρική ποδοσφαιρική ομάδα από την πόλη Σόπρον. Ιδρύθηκε το 1912. Χρώματα της ομάδας είναι το μωβ και το λευκό. Έχει κερδίσει δύο φορές την Nemzeti Bajnokság II, τη δεύτερη κατηγορία της Ουγγαρίας, το 1945 και το 1946, αλλά δεν έχει αγωνιστεί ποτέ στην πρώτη κατηγορία. Το 2011 κατέκτησε το πρωτάθλημα της τρίτης κατηγορίας και έτσι την επόμενη σεζόν αγωνίστηκε στη δεύτερη κατηγορία.  

## Εξωτερικοί σύνδεσμοι
* A csapat hivatalos holnlapja 
* A csapat adatlapja a magyarfutball.hu-n 
* A stadion adatlapja a magyarfutball.hu-n 

## Παραπομπές


## Εξωτερικοί σύνδεσμοι
*Transfermarkt profile

Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1912
Κατηγορία:Σόπρονι ΒΣΕ
Βικέντιος Λοπρέστης

Ο **Βικέντιος Λοπρέστης** (21 Ιανουαρίου 1872 - 22 Ιουλίου 1953) ήταν Έλληνας υποναύαρχος του Πολεμικού Ναυτικού, που την περίοδο 1924 - 1925 διετέλεσε αρχηγός του Γενικού Επιτελείου Ναυτικού. 

## Βιογραφικά στοιχεία

Καταγόταν από την Κέρκυρα. Ακολούθησε σταδιοδρομία αξιωματικού στο Πολεμικό Ναυτικό φτάνοντας μέχρι τον βαθμό του υποναυάρχου. Στις 24 Μαρτίου 1924 ανέλαβε αρχηγός του Γενικού Επιτελείου Ναυτικού, θέση στην οποία παρέμεινε μέχρι τις 8 Ιουλίου 1925.

Ήταν παντρεμένος με την Αριστοβουλη (Βούλα) Παπαναστασίου, αδελφή του Αλέξανδρου Παπαναστασίου.

## Παραπομπές


Κατηγορία:Αρχηγοί Γενικού Επιτελείου Ναυτικού (Ελλάδα)
Ντιόσγκιορι ΒΤΚ

Η **Ντιόσγκιορι ΒΤΚ** είναι μια από τις πιο δημοφιλής ομάδες στην Ουγγαρία. Η ομάδα έχει βάση το Μίσκολτς στην Ουγγαρία. Η ομάδα αγωνίζεται στο Πρωτάθλημα ποδοσφαίρου Ουγγαρίας. Είναι πολύ γνωστή για τους φανατικούς οπαδούς της. Στο παρελθόν η ομάδα είχε τον υψηλότερο μέσο όρο προσέλευση στο Πρωτάθλημα ποδοσφαίρου Ουγγαρίας. Χρυσή περίοδος της ομάδας ήταν στα τέλη της δεκαετίας του 1970 και αρχές τις δεκαετίας του 1980. 

## Τίτλοι
***[[Πρωτάθλημα ποδοσφαίρου Ουγγαρίας]]**:
****3η θέση** (1): 1979

***Κύπελλο Ουγγαρίας:**: 
****Νικήτρια** (2): 1977, 1980
****Φιναλίστ** (3): 1942, 1965, 1981

## Ευρωπαϊκή πορεία

## Παραπομπές


## Εξωτερικοί σύνδεσμοι
* 
*Friends for the Diósgyőr Football  

Κατηγορία:Ποδοσφαιρικές ομάδες Ουγγαρίας
Κατηγορία:Ντιόσγκιορι ΒΤΚ
Κατηγορία:Ιδρύσεις ποδοσφαιρικών ομάδων το 1910
ΜΟΛ Φέχερβαρ ΦΚ

Η **ΜΟΛ Φέχερβαρ ΦΚ** (ουγγρικά: *MOL Fehérvár FC*) γνωστή ως *Βιντεότον* ή *ΜΟΛ Βίντι*, είναι ουγγρική επαγγελματική ποδοσφαιρική ομάδα από το Σέκεσφεχερβαρ, η οποία αγωνίζεται στο Πρωτάθλημα Ουγγαρίας. Χρώματα της ομάδας είναι το μπλε και το κόκκινο Έχει κερδίσει τρία πρωταθλήματα και δύο κύπελλα,τρία Λιγκ Καπ και δύο Σούπερ Καπ. Στην Ευρώπη, είναι γνωστή για τη συμμετοχή της στον τελικό του Κυπέλλου ΟΥΕΦΑ 1985. Έδρα της ομάδας είναι το Σόστοϊ Στάντιον.

Ιδρύθηκε το 1941 ως «Σέκεσφεχερβαρι Βάταστολενιαγκιαρ» και το 1950 πήρε την ονομασία «Βάταστολενιαγκιαρ Βάσας». Μετονομάστηκε σε «Βιντεότον» το 1968. Η πιο πετυχημένη περίοδος της ομάδας είναι στα μέσα της δεκαετίας του 1980, όταν έφτασε στον τελικό του Κυπέλλου ΟΥΕΦΑ το 1985. Αντιμετώπισε τη Ρεάλ Μαδρίτης χάνοντας 0-3 στην έδρα της στο πρώτο ματς αλλά πέτυχε μια ιστορική νίκη 0-1 μέσα στο Μπερναμπέου. Το πρώτο πρωτάθλημα Ουγγαρίας το κέρδισε το 2011. Το 2018 η ομάδα μετονομάστηκε σε «ΜΟΛ Βίντι» 

## Τίτλοι

### Εθνικές
***[[Πρωτάθλημα ποδοσφαίρου Ουγγαρίας]]**
** Νικήτρια (3): 2010–11, 2014-15, 2017-18
** Φιναλίστ (6): 1975–76, 2009–10, 2011–12, 2012–13, 2015-16, 2016-17
***Κύπελλο Ουγγαρίας**
** Νικήτρια (2): 2006,2019
** Φιναλίστ (4): 1982, 2001, 2011, 2015
***Λιγκ Καπ Ουγγαρίας**
** Νικήτρια (3): 2008, 2009, 2012
** Φιναλίστ (1): 2013
***Σούπερ Καπ Ουγγαρίας**
** Νικήτρια (2): 2011, 2012
** Φιναλίστ (3): 2006, 2010, 2015

### Διεθνή
***[[Κύπελλο ΟΥΕΦΑ]]**
** Φιναλίστ (1): 1984–85

## Παραπομπές


## Εξωτερικοί σύνδεσμοι
* Επίσημη ιστοσελίδα  
*  
*  
*  


Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1941
Κέτσκεμετι ΤΕ

Η **Κέτσκεμετι ΤΕ** (ουγγρικά: *Kecskeméti TE*) είναι Ουγγρικός αθλητικός σύλλογος, πιο γνωστός για το γνωστό ποδοσφαιρικό του τμήμα. Βάση του συλλόγου είναι η πόλη
Κέτσκεμετ στην Ουγγαρία. Ιδρύθηκε το 1911. Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας, την ανώτατη κατηγορία της χώρας. Μεγαλύτερη επιτυχία της ομάδας είναι η κατάκτηση του κυπέλλου την περίοδο 2010-11 και η συμμετοχή του στο ΟΥΕΦΑ Γιουρόπα Λιγκ 2011–12. Χρώματα της ομάδας είναι το μωβ και το κόκκινο.

## Ευρωπαϊκή πορεία

## Παραπομπές


## Εξωτερικοί σύνδεσμοι
*Επίσημη ιστοσελίδα 

Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1911
Κατηγορία:Κέτσκεμετι ΤΕ
Νίρεγκχαζα Σπάρτακους

Η **Νίρεγκχαζα Σπάρτακους** είναι μια ποδοσφαιρική ομάδα από την πόλη Νίρεγκχαζα στην Ουγγαρία. Ιδρύθηκε το 1959. Συμμετείχε ορισμένες περιόδους στο Πρωτάθλημα ποδοσφαίρου Ουγγαρίας. Συνήθως αγωνίζεται στη δεύτερη κατηγορία. Έδρα της ομάδας είναι το Városi Stadion.

## Πορεία στην πρώτη κατηγορία
Η ομάδα συμμετείχε ορισμένες περιόδους στο Πρωτάθλημα ποδοσφαίρου Ουγγαρίας, τερματίζοντας μόνο μια περίοδο με θετική διαφορά τερμάτων. Ψηλότερη θέση στην οποία τερμάτισαν ήταν η 7η. Διαβαθμίστηκαν 3 φορές.

## Εξωτερικοί σύνδεσμοι
* Official Επίσημη ιστοσελίδα 

Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1959
Εθνική Ουγγαρίας Κ-21 (ποδόσφαιρο ανδρών)

Η **Εθνική Ουγγαρίας Κ-21 (ποδόσφαιρο ανδρών)** είναι η εθνική ομάδα ποδοσφαίρου κάτω των 21 ετών της Ουγγαρίας. Ελέγχεται από την Ουγγρική Ποδοσφαιρική Ομοσπονδία. Η ομάδα ιδρύθηκε το 1976, ακολουθούμενη τη δημιουργία διοργανώσεων νέων της UEFA. Συμμετέχει στα προκριματικά του Ευρωπαϊκού Πρωταθλήματος Κ-21. Δεν κατάφερε να συμμετάσχει στην τελική φάση του τουρνουά. Στην ομάδα μπορούν να συμμετέχουν ποδοσφαιριστές έως 23 ετών, εφόσον ήταν μέχρι 21 ετών κατά την έναρξη του διετές ευρωπαϊκού πρωταθλήματος.

## Ευρωπαϊκό Πρωτάθλημα Ποδοσφαίρου Κ-21

## Δείτε ακόμη
* Εθνική Ουγγαρίας (ποδόσφαιρο ανδρών)
* Εθνική Ουγγαρίας Κ-19 (ποδόσφαιρο ανδρών)
* Εθνική Ουγγαρίας Κ-17 (ποδόσφαιρο ανδρών)

## Παραπομπές


## Εξωτερικοί σύνδεσμοι
* UEFA Under-21 website Contains full results archive
*Hungarian Football Forum (In English)
* The Rec.Sport.Soccer Statistics Foundation Contains full record of U-21/U-23 Championships.

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Ουγγαρίας (ποδόσφαιρο)
Κατηγορία:Ποδόσφαιρο νέων ανά χώρα
Βάσας ΣΚ

Η **Βάσας ΣΚ** είναι ένας ουγγρικός αθλητικός σύλλογος. Οι περισσότερες εγκαταστάσεις της ομάδας βρίσκονται στη Βουδαπέστη. Ο σύλλογος ιδρύθηκε στις 16 Μαρτίου 1911. Χρώματα του συλλόγου είναι το κόκκινο και το μπλε.

Ο σύλλογος είναι διεθνώς γνωστός για τα πετυχημένα τμήματα του ποδοσφαίρου και της υδατοσφαίρισης, τα οποία έχουν κερδίσει πολλές εθνικές και διεθνείς διοργανώσεις. Επιπρόσθετα, πολλοί αθλητές άλλων τμημάτων έχουν κερδίσει πολλά χρυσά ολυμπιακά μετάλια αλλά και εθνικά και άλλα διεθνή πρωταθλήματα.

Η γυναικεία ομάδα χειροσφαίρισης της ομάδας έχει κερδίσει 15 φορές το πρωτάθλημα Ουγγαρίας και το 1982 το ΕΟΧ Τσάμπιονς Λιγκ Γυναικών.

## Τμήματα
Ενεργά τμήματα του συλλόγου είναι στα αθλήματα:
Στίβος, Καλαθοσφαίριση (γυναικών), Πυγμαχία, Σκάκι, Ξιφασκία, Ποδόσφαιρο, Χειροσφαίριση (γυναικών), Παγοδρομία, Κωπηλασία, Σκι, Αντισφαίριση, Πετοσφαίριση (γυναικών), Υδατοσφαίριση (ανδρών/γυναικών) και Πάλη.

## Ποδόσφαιρο
Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας και ήταν η κυρίαρχη δύναμη στο ουγγρικό ποδόσφαιρο τη δεκαετία του 1960. Έχει κατακτήσεις 6 πρωταθλήματα και 4 κύπελλα. Έδρα της ομάδας είναι το Rudolf Illovszky Stadium, χωρητικότητας 18000 θέσεων.

### Τίτλοι
* **[[Πρωτάθλημα ποδοσφαίρου Ουγγαρίας]]**
** **Νικήτρια (6): ** 1957, 1961, 1962, 1965, 1966, 1977
* **[[Κύπελλο Ουγγαρίας (ποδόσφαιρο ανδρών)|Κύπελλο Ουγγαρίας]]**
** **Νικήτρια (4): ** 1955, 1973, 1981, 1986

* **[[Μιτρόπα Καπ]]**
** **Νικήτρια (7): ** 1956, 1957, 1960, 1962, 1965, 1970, 1983

* **[[ΟΥΕΦΑ Τσάμπιονς Λιγκ|Κύπελλο πρωταθλητριών]]**
** **Ημιτελικά (1): ** 1958

### Ευρωπαϊκή πορεία
;Κύπελλο Κυπελλούχων Ευρώπης

;Κύπελλο Ιντερτότο

;Κύπελλο ΟΥΕΦΑ

;Κύπελλο πρωταθλητριών

## Παραπομπές


## Εξωτερικοί σύνδεσμοι

*  Επίσημη ιστοσελίδα
*  Official website (football team) 
*  Unofficial fan-site (team sports)

Κατηγορία:Βάσας ΣΚ
Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1911
Κατηγορία:Ιδρύσεις αθλητικών συλλόγων το 1911
Απρίης της Αιγύπτου

Ο **Απρίης της Αιγύπτου** το όνομα του οποίου αναφέρεται από τον Ηρόδοτο (ΙΙ, 161) και τον Διόδωρο τον Σικελιώτη (Ι, 68) ήταν ο 4ος Φαραώ της 26ης δυναστείας της Αιγύπτου από το 589 π.Χ. ως το 570 π.Χ. γιος και διάδοχος του Ψαμμήτιχου Β'. Αναφέρεται ως **Ουάφρης** από τον Μανέθωνα σύμφωνα με τον οποίο βασίλευσε 19 χρόνια και ως Όφρα στη Βίβλο από τον Ιερεμία (44:30), κατά τον οποίο συνέχισε να ανακατεύεται όπως ο πατέρας του στις Παλαιστινιακές υποθέσεις. Οικοδόμησε πλήθος ναών σε όλη την Αίγυπτο αλλά απέτυχε στην εξωτερική του πολιτική με αποτέλεσμα τελικά την πτώση του. Το 588 π.Χ. έστειλε στρατό στα Ιεροσόλυμα προκειμένου να υποστηρίξει την άμυνα τους απέναντι στον Βαβυλώνιο βασιλιά Ναβουχοδονόσορα Β', η αποστολή απέτυχε μετά από 18μηνη πολιορκία ο Ναβουχοδονόσορας κατέλαβε και κατέστρεψε τα Ιεροσόλυμα. Αργότερα έστειλε στρατό στη Λιβύη προκειμένου να προστατέψει τη χώρα από τις σκληρές επιθέσεις των Ελλήνων Δωριέων, ο στρατός του συνετρίβη ξανά από τους Έλληνες εισβολείς. Όταν ο στρατός επέστρεψε στην Αίγυπτο ξέσπασε εμφύλιος πόλεμος ανάμεσα στους Αιγύπτιους στρατιώτες και τους Έλληνες μισθοφόρους που θεωρήθηκαν υπεύθυνοι για την ήττα, ο Απρίης κατηγορήθηκε για εύνοια στους μισθοφόρους. Οι Αιγύπτιοι είχαν αρχηγό της εξέγερσης τον Άμασις που ανακηρύχθηκε Φαραώ το 570 π.Χ. ανατρέποντας τον Απρίη που κατέφυγε στη Βαβυλώνα. Ο Απρίης επέστρεψε το 567 π.Χ. προκειμένου να ανακαταλάβει τον θρόνο με τη βοήθεια των Βαβυλωνίων αλλά ηττήθηκε και σκοτώθηκε στη μάχη.

## Πηγές
**Clayton, Peter A. Chronicle of the Pharaohs: The Reign-by-Reign Record of the Rulers and Dynasties of Ancient Egypt. Thames & Hudson., paperback, p.195, 2006. ISBN 0-500-28628-0*
**Peter Clayton, Chronicle of the Pharaohs, Thames and Hudson, 1994 hardback, p.196*
**Ian Shaw & Paul Nicholson, The Dictionary of Ancient Egypt, Harry N. Abrams Inc, 1995. pp.36-37*

Κατηγορία:Φαραώ της 26ης Αιγυπτιακής Δυναστείας
Κατάλογος ορειχάλκινων γλυπτών της κλασικής εποχής

Οι αρχαίοι Έλληνες γλύπτες πριν τον Πραξιτέλη προτιμούσαν τον μπρούντζο έναντι του μαρμάρου για την κατασκευή αγαλμάτων. Από τα πολλά έργα τέχνης της κλασικής αρχαιότητας διατηρούνται στις ημέρες μας μόνο λίγα. Τα υπόλοιπα έγιναν λάφυρα των κατακτητών, μεταφέρθηκαν σε άλλα μέρη ή το μέταλλό τους ανακυκλώθηκε λόγω της υλικής του αξίας. 

Σήμερα υπάρχουν σε διάφορα μουσεία ανά τον κόσμο τα εξής μπρούντζινα αγάλματα της κλασικής εποχής:
* Ο Έφηβος των Αντικυθήρων, 340 π.Χ. με 330 π.Χ., διασώθηκε από το ναυάγιο των Αντικυθήρων, βρίσκεται στο Εθνικό Αρχαιολογικό Μουσείο
* Ο Κούρος του Πιομπίνο
* Ο Ποσειδώνας του Αρτεμισίου, περίπου 460 π.Χ., από ναυάγιο στο Αρτεμίσιο, βρίσκεται στο Εθνικό Αρχαιολογικό Μουσείο
* Ο Ηνίοχος των Δελφών, βρίσκεται στο μουσείο των Δελφών
* Ο Δισκοβόλος του Μύρωνα, γύρω στο 450 π.Χ., το πρωτότυπο δεν υπάρχει, αντίγραφα βρέθηκαν στην Ιταλία
* Η Κεφαλή Φιλοσόφου
* Οι ίπποι του Σαν Μάρκο
* Ο έφηβος του Πειραιά
* Οι Πολεμιστές του Ριάτσε, μέσα του 5ου αιώνα π.Χ., σε ναυάγιο ανοικτά του Ριάτσε, βρίσκονται στο Εθνικό Μουσείο της Μεγάλης Ελλάδας στο Ρέτζιο Ντι Καλάμπρια
* Ο Απόλλων του Πειραιά
* Η μεγάλη Άρτεμις του Πειραιά
* Η μικρή Άρτεμις του Πειραιά
* Η Αθηνά του Πειραιά
* Ο έφηβος του Μητροπολιτικού Μουσείου Τέχνης, Μητροπολιτικό Μουσείο Τέχνης (29.48a), Νέα Υόρκη
* Η Γενειοφόρος χαλκή κεφαλή, πιθανά 6ος - 5ος π.Χ., ανασκαφές της Ακρόπολης, Εθνικό Αρχαιολογικό Μουσείο
* Η κεφαλή από άγαλμα πυγμάχου στο Εθνικό Αρχαιολογικό Μουσείο, αρ. 6439
* Ο Παις του Μαραθώνος στο Εθνικό Αρχαιολογικό Μουσείο, αρ. 15118
* το Χάλκινο άγαλμα αλόγου σε καλπασμό με μικρό αναβάτη στο Εθνικό Αρχαιολογικό Μουσείο, αρ. 15177
* Ο προσευχόμενος παις, από τη Ρόδο, Άλτες Μουζέουμ, Βερολίνο

Κατηγορία:Αρχαία ελληνική γλυπτική
Εθνική Βορείου Ιρλανδίας Κ-21 (ποδόσφαιρο ανδρών)

Η **Εθνική Βόρειας Ιρλανδίας U21 (ποδόσφαιρο ανδρών)** είναι η εθνική ομάδα ποδοσφαίρου κάτω των 21 ετών της Βόρειας Ιρλανδίας. Αγωνίζεται στο Ευρωπαϊκό πρωτάθλημα U21, το οποίο διεξάγεται κάθε δύο χρόνια. Δεν έχει συμμετάσχει στην τελική φάση του τουρνουά, παρά μόνο στην προκριματική φάση.

## Ευρωπαϊκό πρωτάθλημα ποδοσφαίρου U21

## Δείτε ακόμη
* Εθνική Βορείου Ιρλανδίας (ποδόσφαιρο ανδρών)
* Εθνική Βόρειας Ιρλανδίας U19 (ποδόσφαιρο ανδρών)
* Εθνική Βόρειας Ιρλανδίας U17 (ποδόσφαιρο ανδρών)

## Παραπομπές


## Εξωτερικοί σύνδεσμοι
*Fixtures & Results - Under 21 of 2007 and 2008, with further links to Results of 2006 and 2005 
*U21-squad-announced for the international challenge match against Finland on Tuesday August 21. 
*NI U21 Appearance Details from NIFG

Κατηγορία:Εθνική Βορείου Ιρλανδίας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Μπελάιτ

Το **Μπελάιτ** είναι ένας από τους 4 δήμους του Μπρουνέι. Βρίσκεται νοτιοδυτικά της χώρας και συνορεύει στα ανατολικά με το Τουτόνγκ, στα δυτικά και νότια με την επαρχία Σεραγουάκ της Μαλαισίας και στα βόρεια βρέχεται από τον Ινδικό Ωκεανό. Πρωτεύουσά του είναι το Κουάλα Μπελάιτ. Είναι ο μεγαλύτερος σε έκταση δήμος του Μπρουνέι.
## Επαρχίες
Ο δήμος του Μπελάιτ διαιρείται σε 8 επαρχίες:
* Κουάλα Μπαλάι
* Κουάλα Μπελάιτ
* Λάμπι
* Λιάνγκ
* Μελίλας
* Μπουκίτ Σαγουάτ
* Σέρια
* Σουκάνγκ
## Παραπομπές


Μπελάιτ
Μπρουνέι-Μουάρα

Το **Μπρουνέι-Μουάρα** είναι ένας από τους 4 δήμους του Μπρουνέι. Βρίσκεται βορειοανατολικά της χώρας και συνορεύει στα δυτικά με το Τουτόνγκ, στα νότια με την επαρχία Σεραγουάκ της Μαλαισίας και στα βόρεια και ανατολικά βρέχεται από τον Ινδικό Ωκεανό. Πρωτεύουσά του είναι το Μπαντάρ Σερί Μπεγκαβάν, πρωτεύουσα όλης της χώρας. Είναι ο μικρότερος σε έκταση δήμος του Μπρουνέι.

## Επαρχίες
Ο δήμος του Μπρουνέι-Μουάρα διαιρείται σε 17 επαρχίες:

* Γκαντόνγκ
* Κιανγκντέ
* Κιλάνας
* Κότα Μπατού
* Λουμλαπας
* Μεντίρι
* Μπεράκας Α
* Μπεράκας Β
* Μπουρόνγκ Λινγκάι Αγιέρ
* Πανγκαλάν Μπατού
* Περαμού
* Σάμπα
* Σενγκουρόνγκ
* Σεράσα
* Σουνγκάι Κεμπούν 
* Σουνγκάι Κενταγιάν

## Νησιά
* Πουλάου Μουάρα Μπεσάρ
* Πουλάου Σαλάρ
* Πουλάου Σιμάνγκα Μπεσάρ
* Πουλάου Μπεντουκάνγκ
* Πουλάου Ρανγκού
* Πουλάου Μπαρού-Μπαρού
* Πουλάου Καϊνγκαράν
* Πουλάου Τσερμίν
* Πουλάου Πεπατάν
* Πουλάου Μπερμπουνούτ
* Πουλάου Σιμπουνγκόρ
* Πουλάου Πανγκίτ
* Πουλάου Πελόνγκ-Πελονγκάν

## Παραπομπές


## Εξωτερικοί σύνδεσμοι
* 

Μπρουνέι-Μουάρα
Τεμπουρόνγκ

Το **Τεμπουρόνγκ** είναι ένας από τους 4 δήμους του Μπρουνέι. Βρίσκεται βορειοανατολικά της χώρας. Είναι ο ανατολικότερος δήμος της. Συνορεύει στα νότια, ανατολικά και δυτικά με την επαρχία Σεραγουάκ της Μαλαισίας και στα βόρεια βρέχεται από τον Ινδικό Ωκεανό. Πρωτεύουσά του είναι το Μπανγκάρ.

## Επαρχίες
Ο δήμος του Τεμπουρόνγκ διαιρείται σε 5 επαρχίες:

* Άμο
* Λαμπού
* Μπανγκάρ
* Μπατού Απόι
* Μπουλόκ

## Παραπομπές


Τεμπουρόνγκ
Τουτόνγκ

Το **Τουτόνγκ** είναι ένας από τους 4 δήμους του Μπρουνέι. Βρίσκεται κεντρικά της χώρας. Συνορεύει στα νότια, νοτιοανατολικά και κεντροανατολικά με την επαρχία Σεραγουάκ της Μαλαισίας, στα δυτικά με το Μπελάιτ, στα βορειοανατολικά με το Μπρουνέι-Μουάρα και στα βόρεια βρέχεται από τον Ινδικό Ωκεανό. Πρωτεύουσά του είναι το Πεκάν Τουτόνγκ.

## Επαρχίες
Ο δήμος του Τουτόνγκ διαιρείται σε 8 επαρχίες:

* Κεριάμ
* Κιουντάνγκ
* Lamunin
* Ουκόνγκ
* Πεκάν Τουτόνγκ
* Ραμπάι
* Ταντζόνγκ Μάγια
* Τελισάι

## Παραπομπές


## Εξωτερικοί σύνδεσμοι
* 

Τουτόνγκ
Δήμοι του Μπρουνέι

Οι 4 επαρχίες του Μπρουνέι υποδιαιρούνται σε 38 περιοχές ή δήμους.

## [[Μπελάιτ]]
* Κουάλα Μπαλάι
* Κουάλα Μπελάιτ
* Λάμπι
* Λιάνγκ
* Μελίλας
* Μπουκίτ Σαγουάτ
* Σέρια
* Σουκάνγκ

## [[Μπρουνέι-Μουάρα]]
* Γκαντόνγκ
* Κιανγκντέ
* Κιλάνας
* Κότα Μπατού
* Λουμλαπας
* Μεντίρι
* Μπεράκας Α
* Μπεράκας Β
* Μπουρόνγκ Λινγκάι Αγιέρ
* Πανγκαλάν Μπατού
* Περαμού
* Σάμπα
* Σενγκουρόνγκ
* Σεράσα
* Σουνγκάι Κεμπούν 
* Σουνγκάι Κενταγιάν

## [[Τεμπουρόνγκ]]
* Άμο
* Λαμπού
* Μπανγκάρ
* Μπατού Απόι
* Μπουλόκ

## [[Τουτόνγκ]]

* Κεριάμ
* Κιουντάνγκ
* Λαμουνίν
* Ουκόνγκ
* Πεκάν Τουτόνγκ
* Ραμπάι
* Ταντζόνγκ Μάγια
* Τελισάι

## Δείτε επίσης
* Επαρχίες του Μπρουνέι

Κατηγορία:Δήμοι του Μπρουνέι
Επαρχίες του Μπρουνέι

Το **[[Μπρουνέι]]** διαιρείται σε 4 **επαρχίες** (μαλαισιανά: daerah-daerah, ενικός - daerah):

## Δείτε επίσης
* Δήμοι του Μπρουνέι

Επαεχίες του Μπρουνέι
Σατσίν Τεντουλκάρ

Ο **Σαχίν Τεντουλκάρ** (ορθός τονισμός Σαχίν Τεντούλκαρ, *सचिन तेंदुलकर*, 24 Απριλίου 1973) είναι πρώην αθλητής του κρίκετ από την Ινδία ο οποίος θεωρείται ο σημαντικότερος ροπαλοφόρος της εποχής του. Γεννήθηκε στη Βομβάη. Στην καριέρα του έγινε κάτοχος σημαντικότατων ρεκόρ στο άθλημα, έχοντας αποκτήσει σημαντικότατη περιουσία. Το 2012, αναφέρθηκε από διεθνές περιοδικό ως ο δέκατος σε αξία παίκτης του κρίκετ σε παγκόσμια κλίμακα. Αποσύρθηκε από την ενεργό δράση τον Νοέμβριο 2013.

Το 2012 αποδέχθηκε θέση στο Εθνικό Συμβούλιο της Ινδίας (Rajya Sabha - Συμβούλιο των Κρατών), σημαντικό πολιτικό θεσμό - Γερουσία της Βουλής της Ινδίας, μετά από πρόταση του Προέδρου της Ινδίας. Στο τέλος της καριέρας του έλαβε την υψηλότερη πολιτική τιμή για Ινδούς πολίτες, την Bharat Ratna. Ο Sachin έχει τιμηθεί από το Παγκόσμιο Βραβείο Αθλητισμού Laureus το 2020 .

Στην πολιτεία Μπιχάρ, ανακοινώθηκε στο τέλος του 2013, από τοπικό ηθοποιό, η ανέγερση ναού προς τιμήν του Τεντούλκαρ.

## Εξωτερικοί σύνδεσμοι
*Σύντομο βιογραφικό του Σαχίν Τεντουλκάρ, Times of India (στα αγγλικά)

## Αναφορές


Κατηγορία:Ινδοί αθλητές του κρίκετ
Υπερορθογώνιο

Στην γεωμετρία, ένα **ορθότοπο**, που επίσης ονομάζεται **Υπερορθογώνιο**, είναι μια γενίκευση του ορθογωνίου όσο αναφορά τις περισσότερες από δύο διαστάσεις του, επισήμως ορίζεται ως το Καρτεσιανό γινόμενο των ευθύγραμμων τμημάτων του. Ένα ορθότοπο τριών διαστάσεων καλείται επίσης ακριβές ορθογώνιο πρίσμα, ορθογώνιο κυβοειδές, ή ορθογώνιο παραλληλεπίπεδο.

Μια ειδική περίπτωση *ν*-ορθότοπου, όπου όλες οι ακμές του είναι ίσες, καλείται *ν*-υπερκύβος.

## Διπλό πολύτοπο
Το Διπλό πολύτοπο ενός *ν*-ορθότοπου έχει ποικιλοτρόπως ονομαστεί ως ορθογώνιο (*ν*-orthoplex), ρομβοειδές (*ν*-fusil), ή παστίλια (*ν*-lozenge). Είναι κατασκευασμένο από 2*ν* σημεία που βρίσκονται στο κέντρο των ορθογώνιων επιφανειών του ορθότοπου. Τα σχήματα των επίπεδων που διασταυρώνονται σε όλα τα ζεύγη των αξόνων του είναι ρόμβοι. Ο συμβολισμός *Schläfli* για το *ν*-fusil αντιπροσωπεύεται από το άθροισμα των *ν*-ορθογώνιων ευθύγραμμων τμημάτων: {&nbsp;} + {&nbsp;} + ... + {&nbsp;}

## Παραπομπές


## Πηγές
* 

Κατηγορία:Πολύτοπα
Κατηγορία:Πολυδιάστατη γεωμετρία
Γούρνες Ηρακλείου

Οι **Γούρνες** είναι οικισμός της δημοτικής ενότητας Ηρακλείου του δήμου Ηρακλείου. Ως οικισμός, προσαρτήθηκε στον δήμο Ηρακλείου το 1924. Ο μόνιμος πληθυσμός σύμφωνα με την απογραφή του 2011, φτάνει τους 639 κατοίκους.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Ηρακλείου Κρήτης
Μαρία-Ρόζα Μπόνη

Η **Μαρία-Ρόζα Μπόνη**, γεννημένη στις 2 Σεπτεμβρίου 1986 στη Ρόδο, είναι Ελληνίδα καλαθοσφαιρίστρια. Διαθέτει ύψος 1,80 μέτρα και αγωνίζεται στις θέσεις Shooting Guard και Small Forward.

## Καριέρα
Η Μπόνη έκανε τα πρώτα της επαγγελματικά βήματα, αγωνιζόμενη στην Α1 Εθνική, με τα χρώματα του Άρη Χολαργού. Την περίοδο 2007-08 έλαβε μεταγραφή στις Εσπερίδες Καλλιθέας, προσθέτοντας στο βιογραφικό της την κατάκτηση τόσο του Πρωταθλήματος  όσο και του Κυπέλλου Ελλάδος. Την επόμενη χρονιά, 2008-09, παραμένοντας στις Εσπερίδες, κατέκτησε εκ νέου το Κύπελλο Ελλάδος  και συμμετείχε στη διοργάνωση του EuroCup. Στην ομάδα της Καλλιθέας η Μπόνη παρέμεινε συνολικά για τέσσερα χρόνια, αποχωρώντας τελικά το καλοκαίρι του 2011.

Επόμενος σταθμός στην καριέρα της ήταν η ομάδα του Ελληνικού, που μόλις είχε ανέλθει ως Πρωταθλήτρια Ε.Σ.ΚΑ.Ν.Α. στην Α2 Εθνική. Οι κυανόλευκες κατέκτησαν αμέσως το Πρωτάθλημα της κατηγορίας, με αποτέλεσμα να ανέλθουν από το φθινόπωρο του 2012 στην Α1 Εθνική. Το γυναικείο τμήμα της ομάδας συγχωνεύτηκε με την Α.Ε. Σουρμένων, δημιουργώντας την Α.Ε. Σουρμένων-Ελληνικού. Η Μπόνη παρέμεινε στο σύλλογο, που την περίοδο 2012-13 αναδείχθηκε δευτεραθλητής Ελλάδος. 

Ως μέλος της Εθνικής Ελλάδος, η Μπόνη συμμετείχε στο Ευρωπαϊκό Πρωτάθλημα Νέων Γυναικών του 2006 στο Σόπρον της Ουγγαρίας, καθώς και στους Μεσογειακούς Αγώνες του 2009 στην Πεσκάρα της Ιταλίας. 

## Παραπομπές


## Εξωτερικοί σύνδεσμοι
* 
* Maria Roza Boni, στατιστικά στην επίσημη ιστοσελίδα της FIBA Europe. 
* Maria Roza Boni, στατιστικά στην επίσημη ιστοσελίδα των αρχείων της FIBA. 
* «Μπόνη: «Το Ελληνικό τώρα ξεκινάει…»», συνέντευξη στον ιστότοπο SuperBasket.gr, 10 Μαΐου 2014. 



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Άρη Χολαργού
Κατηγορία:Καλαθοσφαιρίστριες ΑΝΟΓ
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Πανιωνίου
Κατηγορία:Σούτινγκ γκαρντ
Κατηγορία:Σμολ φόργουορντ
Ahnenerbe

Η **Εταιρία Κληρονομιάς των Προπατόρων** (στα γερμανικά:  "**Ahnenerbe**") είναι ψευδοεπιστημονικη θεωρία που αφορά παρακλάδι της εταιρείας της Θούλης η οποία δημιουργήθηκε περί το 1935 και αρχικά καθοδηγούνταν από τον συνεργάτη του στρατηγού Κάρλ Χαουσχόφερ.

Η Ahnenerbe αναγνωρίστηκε επίσημα από τον Χάινριχ Χίμλερ και ανήκε διοικητικά στην Ές-Ές. Ο σκοπός της ήταν να ερευνήσει και να τεκμηριώσει τις ιδεολογικές θέσεις του Εθνικοσοσιαλισμού μέσα από επιστημονικά πορίσματα. Η Ahnenerbe με την στήριξη της Ές-Ές και του ίδιου του Αδόλφου Χίτλερ ανέπτυξε δραστηριότητα σε μεγάλη κλίμακα.

## Οργάνωση
Η Εταιρία Κληρονομιάς των Προπατόρων αποτελούνταν από 46 συνολικά τομείς. Οι επικεφαλής και υπεύθυνοι του κάθε τομέα ήταν επιστήμονες με πολύ σοβαρή κατάρτιση και ερευνητές σε διάφορους άλλους τομείς όπως Ανθρωπολογία, Ψυχολογία, Ιστορία, Βιολογία, Ιατρική και άλλα. Έτσι δεκάδες ιδρύματα λειτουργούσαν υπό την σκέπη της παράγοντας ένα σημαντικό έργο. Ως έδρα η Εταιρία Κληρονομικότητας Προπατόρων είχε είτε το Βερολίνο είτε την έδρα της Ές-Ές στο κάστρο Βέβελσμπουργκ, στο οποίο βρίσκονταν 12.000 τόμοι σπάνιων βιβλίων που κατά την Ahnenerbe απεδείκνυαν την ανωτερότητα της Λευκής Φυλής όπως και άλλο υλικό. 

## Έρευνες
Οι έρευνες τις οποίες έκανε η Ahnenerbe ήταν πολύμορφες και ξεκινούσαν από έρευνες για την εύρεση του Άγιου Δισκοπότηρου μέχρι και την αναζήτηση της προελεύσεως των Αρίων. Μετά το 1939, η Ahnenerbe διεύρυνε την έρευνά της και στης χώρες οι οποίες τελούσαν υπό κατοχή. Σκοπό είχαν να ερευνήσουν και να εξετάσουν αρχαιολογικά μνημεία, ιστορικά κειμήλια και έργα τέχνης πολλά εκ των οποίων πολλά μεταφέρθηκαν είτε στο Βερολίνο είτε στην έδρα της Ές-Ές.

## Μύηση Στην Ahnenerbe

Για να ενταχθεί ένας νέος αξιωματικός στην Ahnenerbe αρχικά παρακολουθούσε ειδικό σεμινάριο πολιτικής και ιδεολογικής αγωγής. Το σεμινάριο αυτό λάμβανε χώρα στα πλαίσια της επικείμενης ορκωμοσίας με έντονο το στοιχείο της άριας θρησκευτικότητας, αντλώντας θρησκευτικά στοιχεία από τους βόρειους λαούς. Πηγές υποστηρίζουν ότι επί πέντε μέρες λάμβανε χώρα ειδικό σεμινάριο του ίδιου του Χάινριχ Χίμλερ με απόλυτη περισυλλογή και με ασκήσεις για την πνευματικότητα και την περισυλλογή.

## Μεταπολεμικά
Μετά το τέλος του πολέμου φροντίστηκε να καταστραφούν όλα τα τεκμήρια και το έργο της Ahnenerbe. Τα περισσότερα στοιχεία και ανακαλύψεις σε διαφόρους τομείς καταστράφηκαν. Ο τότε διοικητής της Εταιρίας Κληρονομιάς Προπατόρων, καταδικάστηκε σε θάνατο και έτσι σβήστηκε κάθε ίχνος της. Σήμερα ό,τι διασώθηκε φυλάσσεται σε ειδικά αρχεία σε ένα ιδιαίτερο ομοσπονδιακό τμήμα και είναι αδύνατο για οποιονδήποτε έρθει σε επαφή και να πάρει πληροφορίες από το διασωθέν υλικό.

## Δείτε επίσης
# Κοσμογονία του πάγου
# Σκανδιναβική κοσμολογία

## Παραπομπές
# www.russianbooks.org/montsegur/ahnenerbe.htm

Κατηγορία:Ψευδοεπιστήμες
Α
A
Α
Στεφάν Ρισασέ

Ο **Στεφάν Ρισασέ** (γεννημένος στις 26 Αυγούστου του 1972) είναι Γάλλος παλαίμαχος διεθνής καλαθοσφαιριστής.

## Καριέρα
Ο Στεφάν Ρισασέ έκανε τα πρώτα του βήματα στο χώρο της καλαθοσφαίρισης το 1987 στις ακαδημίες της Κλερμοντουά, στην οποία παρέμεινε για ένα χρόνο. Το 1988 έπαιζε μπάσκετ στο Εθνικό Ινστιτούτο Αθλητισμού και Φυσικής Αγωγής της Γαλλίας, περισσότερο γνωστό ως INSEP.

Το 1989, μεταπήδησε στην ASPO Τουρ, στην οποία παρέμεινε για ένα χρόνο. Το 1990 άφησε την πόλη Τουρ και ταξίδεψε με προορισμό τη Λυών, όπου αγωνίστηκε αρχικά με την CRO Λιονναί (1990-1991) κι έπειτα με τη JET Λιονναί (1991-1994).

Το 1994, ο Ρισασέ μετεγγράφη στην Παρί Ρέισινγκ. Στην ομάδα του Παρισιού παρέμεινε για τα επόμενα πέντε χρόνια, ενώ το 1999 μεταπήδησε στην επίσης γαλλική Πο Ορτέζ.

Το 2000, ο Ρισασέ άφησε για πρώτη φορά στην καριέρα του τη Γαλλία και ταξίδεψε με προορισμό την Ελλάδα και συγκεκριμένα τον Ολυμπιακό Πειραιώς. Στην ελληνική ομάδα παρέμεινε μέχρι το 2002 έχοντας καταφέρει μάλιστα να κατακτήσει το Κύπελλο Ελλάδας του ίδιου έτους.

Επόμενος προορισμός του Στεφάν Ρισασέ μετά τον Ολυμπιακό ήταν η ισπανική Ουνικάχα Μάλαγα. Στην ομάδα της Μάλαγας παρέμεινε για τέσσερα χρόνια, καθώς το 2006 μεταπήδησε στην επίσης ισπανική Μούρθια, στην οποία παρέμεινε μέχρι το 2008.

Το 2008, επέστρεψε στη Γαλλία και πήρε μεταγραφή στην Ελάν Σαλοναί. Δύο χρόνια αργότερα, αποφάσισε να τερματίσει την πολυετή του καριέρα.

## Διεθνείς συμμετοχές
Ο Στεφάν Ρισασέ ήταν βασικό στέλεχος της Εθνικής Γαλλίας, με την οποία έχει πραγματοποιήσει συνολικά 123 συμμετοχές.
Αγωνίστηκε με την Εθνική Γαλλίας σε δύο ευρωπαϊκά Πρωταθλήματα (το 1997 και το 1999) και συμμετείχε στους Ολυμπιακούς Αγώνες του Σίδνεϊ, στους οποίους η Γαλλία κατέκτησε τη δεύτερη θέση μετά το χαμένο τελικό από τις ΗΠΑ.

## Τίτλοι
* 1 Πρωτάθλημα Γαλλίας: 1997
* 1 Κύπελλο Ελλάδας: 2002
* 1 Πρωτάθλημα Ισπανίας: 2006

## Εξωτερικές πηγές
* Έβαλε τέλος στην καριέρα του ο Ρισασέ 

Κατηγορία:Γάλλοι καλαθοσφαιριστές
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Εθνικής Γαλλίας
Μορίς Έβανς (καλαθοσφαιριστής)

Ο **Μορίς Εύγκεν Έβανς**, γνωστός πιο απλά και ως **Μορίς Έβανς** (Ουίτσιτα (Κάνσας), 8 Νοεμβρίου του 1978) είναι Αμερικάνος πρώην επαγγελματίας καλαθοσφαιριστής. Έχει ύψος 1,96 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

## Κολλεγιακή σταδιοδρομία
Γεννημένος στην πόλη Ουίτσιτα, ο Μορίς Έβανς έκανε τα πρώτα του βήματα στο χώρο του μπάσκετ από το Ουίτσιτα Στέιτ, με τη μπασκετική ομάδα του οποίου αγωνίστηκε πρώτη φορά στο κολλεγιακό Πρωτάθλημα. Εξαιτίας της κακής σχέσης του με τον τότε προπονητή της Ουίτσιτα Στέιτ Ράντυ Σμίθσον, ο Μορίς Έβανς μεταπήδησε στο πανεπιστήμιο του Τέξας, στο οποίο παρέμεινε μέχρι το 2001, χρονιά κατά τη διάρκεια της οποίας και αποφοίτησε.

Ο Μορίς Έβανς συμμετείχε στα Ντραφτ του ΝΒΑ του 2001, χωρίς ωστόσο να καταφέρει να διακριθεί.

## Επαγγελματική σταδιοδρομία
Το 2001, ο Μορίς Έβανς υπέγραψε το πρώτο του επαγγελματικό συμβόλαιο στους Μινεσότα Τίμπεργουλβς, ομάδα του ΝΒΑ, στους οποίους αγωνίστηκε για μόλις μία σεζόν. 

Το καλοκαίρι του 2002, ο Έβανς άφησε για πρώτη φορά στην μέχρι τότε καριέρα του την Αμερική και ταξίδεψε στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς. Στην ελληνική ομάδα παρέμεινε για ένα χρόνο χωρίς ωστόσο να καταφέρει να κατακτήσει κάποιον από τους τίτλους που διεκδίκησε.

Το 2003 ταξίδεψε στη γειτονική Ιταλία και αγωνίστηκε για ένα χρόνο με τα χρώματα της Ιταλικής Μπενετον Τρεβίζο, με την οποία μάλιστα κατάφερε να κατακτήσει το Κύπελλο Ιταλίας της περιόδου 2003-04.

Το 2004, ο Μορίς Έβανς άφησε την Ιταλία και επέτρεψε στην Αμερική και το ΝΒΑ καθώς πήρε μεταγραφή στους Σακραμέντο Κινγκς, στους οποίους παρέμεινε για μία σεζόν. 

Το καλοκαίρι του 2005 μεταπήδησε στους Ντιτρόιτ Πίστονς ενώ την αμέσως επόμενη σεζόν πήρε μεταγραφή στους Λος Άντζελες Λέικερς.

Την περίοδο 2007-08 αγωνίστηκε με τους Ορλάντο Μάτζικ, ενώ από το 2008 μέχρι και το 2011, ο Μορίς Έβανς αγωνίστηκε με τη φανέλα των Ατλάντα Χοκς.

Στις 23 Φεβρουαρίου του 2011, ο Μορίς Έβανς υπέγραψε συμβόλαιο με τους Ουάσινγκτον Ουίζαρντς, στους οποίους παρέμεινε μέχρι και το τέλος της σεζόν 2011-12. Έκτοτε, είναι ελεύθερος και δεν έχει υπογράψει συμβόλαιο συνεργασίας με κανένα σύλλογο.

## Τίτλοι
* 1 Κύπελλο Ιταλίας: 2003

## Πηγές
* Το προφίλ του Μορίς Έβανς στο sports-reference.com
* Παίκτες-μαγνήτες στο απαξιωμένο ελληνικό πρωτάθλημα μπάσκετ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές του NBA
Αρχαία Πύλος

Το όνομα **Αρχαία Πύλος ** μπορεί ν΄ αναφέρεται στις εξής αρχαίες πόλεις, όπως:

* Αρχαία Πύλος Μεσσηνίας ή Νηλήιον ήταν η πρωτεύουσα πόλη του αρχαίου Κράτους της Πύλου ή Βασιλείου της Πύλου της Αρχαίας Μεσσηνίας, διερευνάται σε διάφορα σημεία της ευρύτερης περιοχής της Πυλίας. Δεν ταυτίζεται με την σύγχρονη πόλη της Πύλου.
* Αρχαία Πύλος Ηλείας ή Αρχαία Πύλος Τριφυλίας ήταν πόλη του αρχαίου Κράτους της Τριφυλίας, (στην πρώιμη κλασσική περίοδο, τόσο η νυν μεσσηνιακή, όσο και η νυν ηλειακή Τριφυλία ανήκε συνολικά και αυτή στην Αρχαία Μεσσηνία).
Φιλ Κάμπελ

Ο **Φιλ Κάμπελ** (αγγλ. *Philip Anthony Campbell*, 7 Μαΐου 1961 - 13 Μαρτίου 2026) ήταν Ουαλός κιθαρίστας, γνωστός ως πρώην μέλος του χέβι μέταλ συγκροτήματος Motörhead, ενώ είχε παίξει και στους Persian Risk.

## Βιογραφία
### Τα πρώτα χρόνια και Persian Risk
Ο Κάμπελ γεννήθηκε στο Πόντιπριντ της Ουαλίας και ξεκίνησε να παίζει κιθάρα σε παιδική ηλικία. Το 1974 έγινε μέλος των Contrast με τους οποίους έπαιζε σε τοπικά κλαμπ, ενώ στη συνέχεια εντάχθηκε στους Roktopus.

Το 1979 σχημάτισε το New Wave of British Heavy Metal συγκρότημα Persian Risk, με τους οποίους κυκλοφόρησε το σινγκλ "*Calling for You*" με τον Καρλ Σέντανς στα φωνητικά. Το τραγούδι συμπεριλήφθηκε στη συλλογή "*Heavy Metal Heroes Vol.2*", ενώ το 1983 κυκλοφόρησαν το σινγκλ "*Ridin' High*" μέσω της "Neat Records". Πριν την κυκλοφορία του ΕΡ "*Too Different*" το 1984, ο Κάμπελ έγινε μέλος των Motörhead μετά από οντισιόν που έκανε με το συγκρότημα.

### Motörhead

Ο Κάμπελ πήρε τη θέση του Μπράιαν Ρόμπερτσον και μαζί με τον Würzel αποτέλεσαν το δίδυμο κιθαριστών του συγκροτήματος μέχρι το 1995. Αρχικός σκοπός ήταν να κρατήσουν έναν από τους δύο, αλλά όταν ο Lemmy είδε το επίπεδο της συνεργασίας τους αποφάσισε να παραμείνουν και οι δύο. Πρώτη κυκλοφορία με τους Motörhead ήταν η συλλογή "*[[No Remorse]]*" το 1984 για την οποία ηχογράφησαν τέσσερα νέα τραγούδια. Ακολούθησαν τα "*[[Orgasmatron]]*" του 1986 και "*[[Rock 'n' Roll (άλμπουμ των Motörhead)|Rock 'n' Roll]]*" του 1987 με το συγκρότημα να φτάνει σε νέα επίπεδα αναγνώρισης από το κοινό του Heavy Metal.

Μετά το "*[[Sacrifice (άλμπουμ των Motörhead)|Sacrifice]]*" του 1995, ο Κάμπελ παρέμεινε ως μοναδικός κιθαρίστας του συγκροτήματος στη μακροβιότερη σύνθεση των Motörhead η οποία έχει αντέξει για σχεδόν είκοσι χρόνια, έχοντας πραγματοποιήσει μία δεύτερη εμπορική ακμή από το 2006 μέχρι το 2015.

### Μετά τους Motörhead
Πλέον, ο Κάμπελ ενεργοποιείται με τους All Starr Band, ηχογραφώντας το 2016 το πρώτο του προσωπικό άλμπουμ με την συμμετοχή του Κρις Φεν των Slipknot.

### Προσωπική ζωή και θάνατος
Ο Κάμπελ διέμενε στην γενέτειρα του, το Πόντιπριντ, με τη σύζυγο του Γκέινορ και τα τρία τους παιδιά, Τοντ, Ντέιν και Τίλα. Ήταν οπαδός της Μάντσεστερ Γιουνάιτεντ. Κυριότερες επιρροές του ήταν ο Τζίμι Χέντριξ, ο Τόνι Αϊόμι, ο Μίκαελ Σένκερ, ο Τζίμι Πέιτζ, κ.α. και παίζει με "Gibson Les Paul".

Απεβίωσε στις 13 Μαρτίου 2026, σε ηλικία 64 ετών.

## Δισκογραφία

## Παραπομπές


## Πηγές

* Phil Campbell | Credits | AllMusic
* Phil Campbell - Encyclopaedia Metallum: The Metal Archives
* Campbell Phil (Motörhead)- Musician Profile - Spirit of Metal webzine 
* Phil Campbell / 100 Welsh Heroes / 100 Arwyr Cymru 

## Εξωτερικοί σύνδεσμοι
* Επίσημη ιστοσελίδα των Motörhead

Κατηγορία:Βρετανοί κιθαρίστες
Κατηγορία:Ροκ μουσικοί
Κατηγορία:Ουαλοί μουσικοί
Κατηγορία:Motörhead
Ιρακλί Γκαριμπασβίλι

Ο **Ιρακλί Γκαριμπασβίλι** (γεωργιανά: ირაკლი ღარიბაშვილი, το όνομά του στα Ελληνικά συναντάται και με τη μορφή **Ηρακλή Γκαριμπασβίλι**, 28 Ιουνίου 1982-) είναι Γεωργιανός πολιτικός και πρώην διευθυντικό στέλεχος επιχειρήσεων, πρωθυπουργός από τις 22 Φεβρουαρίου 2021 έως τις 29 Ιανουαρίου 2024. Υπηρέτησε ξανά στο πρωθυπουργικό αξίωμα από τον Νοέμβριο του 2013 ως την παραίτησή του, στις 23 Δεκεμβρίου 2015.

Ο Γκαριμπασβίλι σπούδασε στο Κρατικό Πανεπιστήμιο της Τιφλίδας. Απέκτησε πτυχίο στις Διεθνείς Σχέσεις το 2004, ενώ παράλληλα παρακολούθησε μαθήματα στην Σορβόνη (Paris-1). Απέκτησε μεταπτυχιακό δίπλωμα ειδίκευσης στις Διεθνείς Σχέσεις το 2005, από το Κρατικό Πανεπιστήμιο Τιφλίδας. Από το 2004 εργάστηκε στο πλευρό του πολυεκατομμυριούχου Μπίτζινα Ιβανισβίλι, ως Γενικός Διευθυντής του φιλανθρωπικού ιδρύματος του τελευταίου, Cartu, από το 2005, ως μέλος του Εποπτικού Συμβουλίου της Τράπεζας Ivanishvili's Cartu Bank, από το 2007, και ως διευθυντής της Georgian Dream Ltd., την οποία ίδρυσε ο γιος του Ιβανισβίλι, Μπέρα, από το 2009.

Όταν ο Ιβανισβίλι δημιούργησε τον πολιτικό σχηματισμό «Γεωργιανό Όνειρο - Δημοκρατική Γεωργία» (ქართული ოცნება – დემოკრატიული საქართველო, K’art’uli ots’neba – demokratiuli Sak’art’velo), ο Γκαριμπασβίλι αποφάσισε να συμμετάσχει και αυτός στην εκλογική αναμέτρηση της 1ης Οκτωβρίου του 2012 μαζί του. Μετά τη νίκη του κόμματος, ο Γκαριμπασβίλι διορίστηκε υπουργός Εσωτερικών της Γεωργίας στη νέα κυβέρνηση, στις 25 Οκτωβρίου 2012.

Ο Ιβανισβίλι, λίγο πριν τις προεδρικές εκλογές του Οκτωβρίου του 2013, ανακοίνωσε πως σκόπευε να παραιτηθεί από τη θέση του Πρωθυπουργού, τον ερχόμενο Νοέμβριο του 2013, καθώς, όπως δήλωσε, επιθυμούσε να απαλλάξει τη χώρα από το «κόμπλεξ του Μεσσία», δηλαδή την τάση να εξαρτάται από ισχυρούς ηγέτες. Στις 2 Νοεμβρίου του 2013, ο Ιβανισβίλι όρισε διάδοχό του τον Γκαριμπασβίλι, απόφαση που εγκρίθηκε από την πλειοψηφία της Βουλής στην διαδικασία για την ψήφο εμπιστοσύνης της νέας κυβέρνησης, στις 20 Νοεμβρίου. Ο Γκαριμπασβίλι ανέλαβε ταυτόχρονα και την θέση του προέδρου του κόμματος, στις 24 Νοεμβρίου.

Παραιτήθηκε από πρωθυπουργός στις 23 Δεκεμβρίου 2015.

## Δεύτερη πρωθυπουργία

Ο αρχηγός του Ενωμένου Εθνικού Κινήματος Νίκα Μέλια, κατηγορήθηκε για την οργάνωση μαζικών βίαιων επεισοδίων κατά τις αντικυβερνητικές διαδηλώσεις του 2019-20. Γεωργιανό δικαστήριο τον έκρινε προφυλακιστέο, καθώς αρνήθηκε να καταβάλει το ποσό της εγγύησης, και σε αντίδραση ο πρωθυπουργός Γκαχάρια παραιτήθηκε στις 18 Φεβρουαρίου. Το κυβερνών Γεωργιανό Όνειρο υποστήριξε για πρωθυπουργό τον Γκαριμπαβίλι και το Κοινοβούλιο ενέκρινε το διορισμό του στις 22 Φεβρουαρίου με ψήφους 89–2.

## Παραπομπές



Κατηγορία:Πρωθυπουργοί της Γεωργίας
Φουρ (νησί)

Το **Φουρ** (δανικά: *Fur*) είναι νησί της Δανίας. Έχει έκταση 22 χλμ² και πληθυσμό 826 κατοίκους (2013). Πρωτεύουσα είναι το Νέντερμπι με 618 κατοίκους (2013). Το Φουρ ανήκει διοικητικά στην περιοχή της Βόρειας Γιουτλάνδης. Το νησί είναι γνωστό για τις αποθέσεις διατομίτη, μέσα στο οποίο βρίσκονται απολιθώματα που έχουν ηλικία 55 εκατομμύρια έτη.

## Παραπομπές


## Εξωτερικοί σύνδεσμοι
* 

Φουρ
Μύρων Μ. Ξυλούρης

Ο **Μύρων Ξυλούρης**, (1907-1984) γιος του Μιχελή Ξυλούρη, ήταν Έλληνας αντιστασιακός ο οποίος γεννήθηκε στον Κρουσώνα Ηρακλείου Κρήτης. Είχε καταγωγή από οικογένεια που αντιστάθηκε σθεναρά στον τούρκικο ζυγό.

## Πρώτα χρόνια - σπουδές
Αποφοίτησε από το Γυμνάσιο Αρρένων του Ηρακλείου το 1929.

## Ελληνοϊταλικός Πόλεμος
Κατά τον ελληνοϊταλικό πόλεμο πολέμησε με άλλους Κρήτες στο 44ο Σύνταγμα Πεζικού, στο 3ο τάγμα, στα βουνά Τρεμπεσίνα και Σεντέλι της Αλβανίας. Στις χειρόγραφες ανέκδοτες σημειώσεις του αναφέρει ότι πάρα πολλοί στρατιώτες  πέθαιναν από κρυοπαγήματα εξαιτίας του χιονιού και του δριμύ ψύχους που επικρατούσε σ'αυτά τα βουνά.Μόνο όσοι έβγαζαν τα υποδήματα τους κατά την διάρκεια της νύχτας και έτριβαν τα γυμνά τους πόδια στο χιόνι γλύτωσαν από τα κρυοπαγήματα.Επίσης λόγω του συνεχούς τριψίματος που έκαναν οι οπλίτες στο σώμα τους εξαιτίας των ψειρών που είχαν πάνω τους,ζέσταιναν το σώμα τους και δεν πάγωναν.Τις σκηνές τις περισσότερες φορές τις έδεναν σε χέρια και πόδια νεκρών στρατιωτών,εφόσον το χιόνι είχε σκεπάσει τα πάντα και δεν υπήρχαν κλαδιά και ξύλα για να φτιάξουν πασσάλους.

Σε μια μάχη που έλαβε χώρα στη χιονισμένη κορυφογραμμή Πούντανορντ, την 13η Φεβρουαρίου 1941, στην οποία τα ελληνικά στρατεύματα δεν είχαν αρκετά όπλα και πολεμοφόδια, σε επίθεση ενάντια στους Ιταλούς δέχθηκε μια σφαίρα στο κράνος χωρίς να τραυματιστεί. Στη συνέχεια επιτέθηκε με αυτοσχέδιο όπλο ένα ξύλο στον Ιταλό που τον είχε πυροβολήσει και αφού τον σκότωσε του πήρε τα όπλα και συνέχισε τη μάχη.Όταν το μέτωπο έπεσε κατέβηκε λαθραία με ένα καΐκι τον Ιούλιο του 1941 στον κόλπο της Αγίας Πελαγίας.

## Αντιστασιακή δράση
Τον Ιούνιο του 1941  ο Αρχηγός Εθνικής ΑντίστασηςΑντώνης Γρηγοράκης ή «Σατανάς». τον όρκισε  και τον όρισε υπεύθυνο του πολιτικού σκέλους της νεοσύστατης αντιστασιακής ομάδας,υπεύθυνο για την καθοδήγηση προπαγάνδας και ασφάλειας.Έλαβε μέρος σε πολλές επιχειρήσεις της οργάνωσης εξόντωσης  Γερμανών και Ελλήνων  δοσίλογων  όπως των  Τζουλιάδων,  οι οποίοι ήταν οι επικεφαλής του "*Σώματος Κυνηγών" * Φριτς Σούμπερτ στην Κρήτη.

Για τον αγώνα που έδωσε μαχόμενος για την απελευθέρωση του ελληνικού λαού από το γερμανικό ζυγό, του απονεμήθηκε μετάλλιο ανδρείας από το ελληνικό κράτος καθώς και τιμητικό δίπλωμα  από τον ανώτατο διοικητή  της βρετανικής κοινοπολιτείας και των συμμαχικών δυνάμεων στην περιοχή της μεσογείου (1939-1945) στρατάρχη **[[Χάρολντ Αλεξάντερ]]**, με αριθμό διπλώματος 21072. Επίσης κατέγραψε το ιστορικό της καταστροφής του ιστορικού χωριού του Κρουσώνα από τους Γερμανούς.

## Αναφορές


## Εξωτερικοί σύνδεσμοι
*Τζουλιάδες: Η νόθα κρητική οικογένεια δωσιλόγων που αιματοκύλισε την Κρήτη – Μαλεβιζιώτης (maleviziotis.gr)
*Οι Μαύρες Μέρες στον Κρουσώνα και ο Θάνατος στην Αυγενική – Μαλεβιζιώτης (maleviziotis.gr)

## Πηγές

*Μύρων Μ. Ξυλούρης, Ιστορικές αναμνήσεις Κατοχής , ανέκδοτο βιβλίο

Κατηγορία:Κρητικοί οπλαρχηγοί
Κατηγορία:Οικογένεια Ξυλούρη
Χάποελ Πετάχ Τίκβα

Η **Χάποελ Πετάχ Τίκβα** είναι μια ισραηλινή ποδοσφαιρική ομάδα από την Πετάχ Τίκβα. Ιδρύθηκε το 1934. Πιο πετυχημένη περίοδος της ομάδας ήταν στα τέλη της δεκαετίας του 1950 με αρχές της δεκαετίας του 1960, όπου κέρδισε 6 πρωταθλήματα, 5 εκ των οποίων συνεχόμενα. Αν και δεν έχει κερδίσει πρωτάθλημα από το 1963, διατηρεί το ρερόρ συνεχόμενων τίτλων Έδρα της ομάδας είναι το HaMoshava Stadium στην Πετάχ Τίκβα, χωρητικότητας 11500 θέσεων. Χρώματα της ομάδας είναι το μπλε και το άσπρο.

## Τίτλοι
***[[Πρωτάθλημα ποδοσφαίρου Ισραήλ]]**
****Πρωταθλήτρια (6):** 1955, 1958–59, 1959–60, 1960–61, 1961–62, 1962–63
***Φιναλίστ (9):* 1955–56, 1956–57, 1957–58, 1964–65, 1966–68, 1988–89, 1989–90, 1990–91, 1996–97
***[[Israel State Cup|State Cup]]**
****Νικήτρια (2):** 1957, 1992
***Φιναλίστ (6):* 1955, 1959, 1961, 1968, 1974, 1991
***[[Israeli Supercup]]**
****Νικήτρια (1):** 1962
***Φιναλίστ (1):* 1957
***[[Toto Cup]]**
****Νικήτρια (4):** 1986, 1990, 1991, 2005
***[[Toto Cup|Toto Cup Leumit]]**
****Νικήτρια (1):** 2007
***[[Liga Leumit|Second Division]]**
***Φιναλίστ (1):* 2007-08

## Παραπομπές


## Εξωτερικοί σύνδεσμοι

*www.4everblue.co.il 
*Hapoel Petach Tikva Museum 
*The Blue Frontier 06 site 

Κατηγορία:Χάποελ Πετάχ Τίκβα
Κατηγορία:Ιδρύσεις ποδοσφαιρικών ομάδων το 1934
Κατηγορία:Ποδοσφαιρικές ομάδες Ισραήλ
Ουνστ

Το **Ουνστ** ή **Ανστ**, (αγγλικά *Unst*) είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ και το Γελλ. Έχει έκταση 121 τ.χλμ. και 632 κατοίκους (2011). Είναι το βορειότερο νησί των Βρετανικών Νήσων και είναι κυρίως πεδινό με απόκρημνες ακτές. Ο κύριος οικισμός είναι το Μπάλτασαουντ, πρώην δεύτερο μεγαλύτερο λιμάνι αλιείας ρέγγας μετά το Λέργουικ και τώρα κέντρο ζυθοποιίας και κέντρο αναψυχής. Άλλοι οικισμοί του νησιού είναι το *Uyeasound*, στο οποίο βρίσκεται το Greenwell's Booth μία χανσεατική αποθήκη και το Muness Castle ένα κάστρο που χτίστηκε το 1598, και το *Haroldswick*, ο βορειότερος οικισμός των Βρετανικών Νήσων και κέντρο πολιτιστικής κληρονομιάς.

## Εξωτερικοί σύνδεσμοι
* 

Κατηγορία:Σέτλαντ
Χάποελ Μπνι Λοντ ΦΚ

Η **Χάποελ Μπνι Λοντ ΦΚ** είναι μια ισραηλινή ποδοσφαιρική ομάδα από την πόλη Λοντ. Χρώμα της ομάδας είναι το κόκκινο. Αγωνίζεται στη Liga Leumit, τη δεύτερη κατηγορία ποδοσφαίρου στο Ισραήλ. Έδρα της ομάδας είναι το Lod Municipal Stadium. Η ομάδα ιδρύθηκε το 1980 από την ενοποίηση των Bnei Lod και Rakevet Lod. Την περίοδο 2003-04 κέρδισε τη 2003-04 Liga Bet. Την επόμενη σεζόν κέρδισε την Liga Alef και προβιβάστηκε στη Liga Artzit (τρίτη κατηγορία). Την περίοδο 2005-06 κέρδισε την άνοδο στη Liga Leumit.

## Τίτλοι
***Liga Artzit**
**Πρωταθλήτρια: 2005–06
***Liga Alef**
**South Division champions: 2004–05
***Liga Bet**
**South B Division champions: 2003–04


Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1980
Βάλτος (αποσαφήνιση)

Ο όρος **[[βάλτος]]** περιγράφει είδος υδροβιότοπου. Το όνομα *Βάλτος* χρησιμοποιείται επίσης στα παρακάτω.

## Τοπωνύμια
*Βάλτος Αχαΐας
*Βάλτος Έβρου
*Βάλτος Κορινθίας
*Βάλτος Λασιθίου
*Βάλτος Φωκίδας

*επαρχία Βάλτος Αιτωλοακαρνανίας
*παλαιά ονομασία του οικισμού Μυρτιά Αντιρρίου Αιτωλοακαρνανίας

## Τέχνη

* Στην ταινία ''Ο βάλτος'' (1973)

Κατηγορία:Αποσαφηνίσεις ελληνικών τοπωνυμίων
Χάποελ Ιερουσαλήμ ΦΚ

Η **Χάποελ Ιερουσαλήμ ΦΚ** είναι μια ισραηλινή ποδοσφαιρική ομάδα. Αγωνίζεται στη Liga Leumit, τη δεύτερη κατηγορία της χώρας. Έδρα της ομάδας είναι το Teddy Stadium στην Ιερουσαλήμ. Η ομάδα ιδρύθηκε το 1926. Μεγαλύτερη επιτυχία της ομάδας είναι η συμμετοχή στον τελικό του Israel State Cup το 1973, τερματίζοντας παράλληλα στην τρίτη θέση της ανώτατης κατηγορία της χώρας. Τις επόμενες δεκαετίας η δημοτικότητας της ομάδας έπεσε λόγω της συμπολίτισσας Μπεϊτάρ Ιερουσαλήμ. Με λιγότερους υποστηριχτές, η ομάδα δεν μπόρεσε να παραμείνει στην ανώτατα κατηγορία και υποβαθμίστηκε.

## Τίτλοι
***[[Israel State Cup|State Cup]]:**
****Νικήτρια (1):** 1973
***Φιναλίστ (2):* 1972, 1998

***[[Liga Artzit|Third Division]]:**
****Νικήτρια (3):** 2001-02, 2007-08, 2010–11

***[[Πρωτάθλημα ποδοσφαίρου Ισραήλ]]:**
***Καλύτερη θέση:* 3η - 1972-73

***[[Liga Leumit|Second Division]]:**
***Φιναλίστ (1):* 1956-57

Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1926
Χάκοα Αμιντάρ Ραμάτ Γκαν ΦΚ

Η **Χάκοα Αμιντάρ Ραμάτ Γκαν ΦΚ** είναι μια ισραηλινή ποδοσφαιρική ομάδα από την πόλη Ραμάτ Γκαν. Η ομάδα αγωνίζεται στη Liga Leumit, τη δεύτερη κατηγορία της χώρας. Έδρα της ομάδας είναι το Στάδιο Βιντερ. Ιδρύθηκε το 1959 από την ενοποίηση των Hakoah Tel Aviv F.C. και Maccabi Ramat Gan F.C. Το 1962 προήχθηκε στην Liga Leumit την τότε ανώτατη κατηγορία. Την περίοδο 1964-65 κατέκτησε το πρώτο της πρωτάθλημα, κερδίζοντας τη Χάποελ Πετάχ Τίκβα στη διαφορά τερμάτων. Το 1969 κέρδισε το πρώτο της State Cup κερδίζοντας τη Maccabi Sha'arayim 1-0 στον τελικό. 

## Τίτλοι
***[[Πρωτάθλημα ποδοσφαίρου Ισραήλ]]**
**Πρωταθλήτρια 1964-65, 1972-73
***[[Liga Leumit|Second Division]]**
**Πρωταθλήτρια 1978-79, 2007-08
***[[Liga Artzit|Third Division]]**
**Πρωταθλήτρια 2002-03
***[[Israel State Cup|State Cup]]**
**Πρωταθλήτρια 1969, 1971
***[[Toto Cup]]**
**Second Division winners 1995-96, 1996–97, 1998–99

## Παραπομπές


## Εξωτερικοί σύνδεσμοι
* 
*


Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1959